Cel puțin șase oameni au murit călcați în picioare într-o aglomerație la un templu hindus din India, unde li se promisese acces gratuit
Cel puțin șase persoane au murit și altele au fost rănite miercuri seară într-o busculadă produsă în sudul Indiei. Mii de credincioși s-au înghesuit la coadă pentru a obține jetoane ce le asigurau accesul gratuit într-unul dintre cele mai vizitate temple hinduse, în perioada considerată de bun augur, informează Agerpres.